CELEX: 32021R1071
Language: hu
Date: 2021-06-29 00:00:00
Title: A Bizottság (EU) 2021/1071 végrehajtási rendelete (2021. június 29.) az egyes termékek esetében exportengedély bemutatását előíró mechanizmusra vonatkozó (EU) 2021/442 végrehajtási rendelet és (EU) 2021/521 végrehajtási rendelet módosításáról

2021.6.30.   
               
               
                  HU
               
               
                  Az Európai Unió Hivatalos Lapja
               
               
                  L 230/28
               
            
         A BIZOTTSÁG (EU) 2021/1071 VÉGREHAJTÁSI RENDELETE
         (2021. június 29.)
         az egyes termékek esetében exportengedély bemutatását előíró mechanizmusra vonatkozó (EU) 2021/442 végrehajtási rendelet és (EU) 2021/521 végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a kivitelre vonatkozó közös szabályokról szóló, 2015. március 11-i (EU) 2015/479 európai parlamenti és tanácsi rendeletre (1) és különösen annak 6. cikkére,
         mivel:
         
                     (1)
                  
                  
                     A Bizottság 2021. január 30-án elfogadta az (EU) 2021/111 végrehajtási rendeletet (2), amely az (EU) 2015/479 rendelet 5. cikke értelmében hathetes időtartamra exportengedély bemutatásához köti a Covid19-oltóanyagok, valamint az e vakcinák gyártásához használt hatóanyagok, köztük a törzssejtállomány és szaporító sejtbankok kivitelét. Ezt követően 2021. március 12-én a Bizottság elfogadta az (EU) 2021/442 végrehajtási rendeletet (3), amely az (EU) 2015/479 rendelet 6. cikkének megfelelően 2021. június 30-ig exportengedélyhez köti ugyanezen termékek kivitelét.
                  
               
                     (2)
                  
                  
                     A Bizottság 2021. március 24-én elfogadta az (EU) 2021/521 végrehajtási rendeletet (4), amely az exportengedély megadásának mérlegelésekor figyelembe veendő további tényezőként bevezette annak vizsgálatát, hogy ez az engedély nem veszélyezteti-e az (EU) 2021/442 végrehajtási rendelet hatálya alá tartozó áruk ellátásbiztonságát az Unióban. Ugyanezen rendelettel a Bizottság továbbá ideiglenesen felfüggesztette egyes rendeltetési országoknak az (EU) 2021/442 végrehajtási rendelet hatálya alóli mentességét.
                  
               
                     (3)
                  
                  
                     Az (EU) 2021/521 bizottsági végrehajtási rendelet elfogadására az (EU) 2015/479 rendelet 5. cikke alapján került sor, és az hat hétig volt alkalmazandó. Az említett rendelettel bevezetett intézkedéseket később az (EU) 2021/734 bizottsági végrehajtási rendelet (5)2021. június 30-ig meghosszabbította.
                  
               
                     (4)
                  
                  
                     Az időközben megnövekedett uniós oltóanyag-előállítási kapacitás következtében fokozódott a Covid19-oltóanyagok szállítása az Unióban, ily módon felgyorsult az oltási kampány az Unióban.
                  
               
                     (5)
                  
                  
                     Ez az oltási kampány azonban még folyamatban van, és maradtak még bizonytalansági tényezők is, különösen a Covid19 vírus új változatainak megjelenésével kapcsolatban. Emiatt továbbra is szükség van az exportszállítmányok és az uniós ellátmányok átláthatóságára.
                  
               
                     (6)
                  
                  
                     Továbbra is fennáll annak a kockázata, hogy az export veszélyeztetné vagy az Unió és az oltóanyaggyártók közötti előzetes beszerzési megállapodások végrehajtását, vagy a Covid19-oltóanyagok és hatóanyagaik uniós ellátásának biztonságát.
                  
               
                     (7)
                  
                  
                     Az (EU) 2021/442 végrehajtási rendelettel és az (EU) 2021/521 végrehajtási rendelettel bevezetett intézkedéseket ezért 2021. szeptember 30-ig továbbra is alkalmazni kell. Ezért a fent említett rendeleteket ennek megfelelően módosítani kell.
                  
               
                     (8)
                  
                  
                     Az e rendeletben előírt intézkedések összhangban vannak az (EU) 2015/479 rendelet 3. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2021/442 végrehajtási rendelet 4. cikkének második bekezdése helyébe a következő szöveg lép:
            
               „Ezt a rendeletet 2021. szeptember 30-ig kell alkalmazni.”
            
         
         
            2. cikk
            Az (EU) 2021/521 végrehajtási rendelet 3. cikkének második bekezdése helyébe a következő szöveg lép:
            
               „Ezt a rendeletet 2021. szeptember 30-ig kell alkalmazni.”
            
         
         
            3. cikk
            Ez a rendelet 2021. július 1-jén lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021.június 29-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 83., 2015.3.27., 34. o.
         
         
            (2)  A Bizottság (EU) 2021/111 végrehajtási rendelete 2021. január 29. egyes termékek kivitelének exportengedély bemutatásához kötéséről (HL L 31. I, 2021.1.30., 1. o.).
         
            (3)  A Bizottság (EU) 2021/442 végrehajtási rendelete (2021. március 11.) egyes termékek kivitelének exportengedély bemutatásához kötéséről (HL L 85., 2021.3.12., 190. o.).
         
            (4)  A Bizottság (EU) 2021/521 végrehajtási rendelete (2021. március 24.) az egyes termékek kivitele esetében exportengedély bemutatását előíró mechanizmusra vonatkozó egyedi rendelkezések meghatározásáról (HL L 104., 2021.3.25., 52. o.).
         
            (5)  A Bizottság (EU) 2021/734 végrehajtási rendelete (2021. május 5.) az egyes termékek kivitele esetében exportengedély bemutatását előíró mechanizmusra vonatkozó egyedi rendelkezések meghatározásáról szóló (EU) 2021/521 bizottsági végrehajtási rendelet módosításáról (HL L 158., 2021.5.6., 13. o.).